b"\n_START_ARTICLE_\nPoslednje izganjanje hudi\xc4\x8da\n_START_SECTION_\nVsebina\n_START_PARAGRAPH_\nDuhovnik Cotton Marcus (Patrick Fabian) \xc5\xbeivi v Baton Rouge, Louisiana s svojo \xc5\xbeeno in sinom. Marcus, ki je svojo vero izgubil odkar se mu je rodil bolan sin, skupaj s pomo\xc4\x8dnikoma Iris in Danielom, izvaja la\xc5\xbene obrede eksorcizma na ''obsedenih'' posameznikih. Odlo\xc4\x8di se, da bo sprejel pro\xc5\xa1njo kmeta Louisa Sweetzerja (Louis Herthum), ki trdi da je njegova h\xc4\x8di Nell (Ashley Bell) obsedena._NEWLINE_Po tem ko sli\xc5\xa1i nekaj podrobnosti o primeru, Marcus dolo\xc4\x8di da je Nell obsedena z demonom imenovanim Abalam. Med la\xc5\xbenim izganjanjem Marcus prepri\xc4\x8da dru\xc5\xbeino, da je demona izgnal, za kar dobi tudi pla\xc4\x8dilo. Po obredu Marcus in filmska ekipa odide, misle\xc4\x8d da so pozdravili du\xc5\xa1evno bolezen, ki so jo zamenjali za obsedenost. To no\xc4\x8d se Nell pojavi v Marcusovi sobi med no\xc4\x8ditvijo v motelu. Marcus jo zato odpelje v bolni\xc5\xa1nico na zdravni\xc5\xa1ki pregled, ki ne poka\xc5\xbee ni\xc4\x8desar posebnega. Marcus odide k Louisovem biv\xc5\xa1em duhovniku Josephu Manleyu. Manley mu pove, da Nell ni videl \xc5\xbee dve leti. Zjutraj Louis odpelje Nell domov in jo vklene z verigami na posteljo, po tem ko je z no\xc5\xbeem po obrazu porezala svojega brata Caleba (Caleb Landry Jones). To no\xc4\x8d ekipa najde risbo mrtve ma\xc4\x8dke._NEWLINE_Nell ukrade kamero in odide v o\xc4\x8detov skedenj, kjer ubije ma\xc4\x8dko in to posname. Po tem dejanju se vrne v hi\xc5\xa1o. Ekipa nato odkrije \xc5\xa1e dve risbi. Na eni stoji Marcus pred plameni s kri\xc5\xbeem v rokah, na drugi pa sta Iris in Daniel razkosana._NEWLINE_Ko vsi spoznajo, da je Nell nose\xc4\x8da, Marcus obto\xc5\xbei Louisa incesta, vendar ta dejanje zanika in trdi da je Nell devica. Ker se Louis odlo\xc4\x8di, da bo ubil Nell s pu\xc5\xa1ko, Marcus privoli v ponovno izganjanje._NEWLINE_Marcus odkrije identiteto Abalama, ki privoli da bo zapustil Nell \xc4\x8de bo Marcus ostal tiho deset sekund. Abalam za\xc4\x8dne lomiti Nelline prste, medtem ko na glas \xc5\xa1teje. Ko Abalam zlomi tri prste Marcus zakri\xc4\x8di naj neha. Abalam re\xc4\x8de Marcusu, \xc4\x8de \xc5\xbeeli oralno zadovoljevanje. Marcu takrat sklene, da je Nell \xc5\xa1e vedno le zelo moteno dekle. Nell naj bi izgubila nedol\xc5\xbenost s fantom imenovanim Logan. Marcus nato v hi\xc5\xa1o pripelje pastorja Manleya in nato skupaj z ekipo odidejo. Na poti domov sre\xc4\x8dajo \xc5\xa1e Logana, ki trdi da je gej in da s Nell ni imel spolnih odnosov. Marcus odkrije, da je pastor Manley lagal, da ni videl Nell \xc5\xbee dve leti. Vrnejo se na Sweetzerjevo kmetijo, kjer najdejo stene poslikane s satanisti\xc4\x8dnimi simboli._NEWLINE_Marcus in ekipa se odpravijo v gozd, kjer opazijo velik ogenj in \xc4\x8dlane kulta v kapucah, katere vodi pastor Manley. Louis in Nell sta zvezana, pred njima pa molijo satanisti. Nell rodi ne\xc4\x8dlove\xc5\xa1kega otroka, katerega Manley vr\xc5\xbee v ogenj in sli\xc5\xa1ati je mogo\xc4\x8de demonski rjove\xc5\xbe. Marcusu se povrne vera in s kri\xc5\xbeem ste\xc4\x8de proti ognju, da bi se boril proti zlu. Ostali \xc4\x8dlani odkrijejo Daniela in Iris ter slednjo ubijejo. Daniel zbe\xc5\xbei vendar se kmalu ustavi, da bi videl \xc4\x8de mu je kdo sledil. Sre\xc4\x8da Caleba s kapuco in povojem \xc4\x8dez obraz. Caleb obglavi Daniela in kamera pade na tla preden preneha snemati."